**Tisztelt Polgármester Asszony! Tisztelt Polgármester Úr!**

**Március 24-én ismét indul a „Millió lépés az iskoládért” programunk, mely során a Lendülj formába**! mottóval szeretnénk a túlsúly és az elhízás veszélyeire felhívni a figyelmet. A korábbi kihívásokhoz hasonlóan most is megvalósul a zöld kihívás; szeretnénk, ha a résztvevők aktívan, zölden járnának iskolába, munkába.

Közös felelősségünk, hogy mindenki aktívan, egészségesen éljen. Ezt egyedül nem tudjuk elérni! Ezért buzdítunk arra minden önkormányzatot, hogy tegyen a saját polgáraiért, és támogassák a területükön lévő iskolák részvételét, ösztönözzék őket a Millió lépés programban való részvételre, az aktív közlekedésre! Most ismét erre kérjük Önöket, álljanak az egészséges életmód népszerűsítése mellé!

Támogatási lehetőség:

Minden önkormányzatot, amely vállalja, hogy

1. 7 Kékkör és 2000 zöldpont teljesítése esetén anyagi támogatást nyújt a teljesítő iskoláknak,
2. népszerűsíti a programot helyi médiumokon keresztül is,
3. területéről legalább egy meglévő vagy újonnan regisztrált gyalogló klub aktívan részt vesz a programban
4. valamint elhelyezi honlapján a Millió lépés az iskoládért bannert, megjelenítünk a program honlapján ([www.milliolepes.hu](http://www.milliolepes.hu) <http://[www.milliolepes.hu](http://www.milliolepes.hu)>) támogatóként.

Amennyiben önkormányzatával vállalja a fenti négy kritériumot, kérjük, jelezze ezt levélben a település címerének megküldésével együtt az alábbi elérhetőségen: [milliolepes@trapilap.hu](mailto:milliolepes@trapilap.hu)

További információkat a csatolmányban, valamint a

<https://milliolepes.hu/> oldalon talál.

Együttműködését előre is megköszönve,

Révész Máriusz államtitkár úr megbízásából,

Üdvözlettel,

Szekeres Lilla

Aktív Életmód Főosztály

Közigazgatási és Területfejlesztési Minisztérium

Aktív Magyarországért Felelős Államtitkárság

Telefon: +36 1 896 4188

Mobil: +36 30 099 0324

E-mail: lilla.szekeres@me.gov.hu

Iroda: 1062 Budapest, Bajza utca 32. T. 011